**Stânca rece , spuma o iubește**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-Dacă val de val se tot izbește

Și în calea lui tot intâlnește

Stânca dură care stă semeață,

Neclintită rămânând în față,

Un ocean cu valuri pot s-o ude...

Tot nu vede și tot nu aude

Lacrimile, plânsul tău tăcute,

Are sentimente reci și mute!

În furtună valuri mor, se sparg

Și oceanul frânge un catarg,

În adâncuri duce mateloți

Pe țărm trec cortegii de preoți…

Biet îndrăgostit de stânca rece

Nici oceanul cu ea nu-și petrece

Veșnicia valurilor sparte!

Orizontul lui ce îl desparte

De cerul cu soare și cu stele

Se strecoară-n jocul dintre iele

Și nu în iubirea pentru stâncă…

Tu, prostește, o mai iubești încă?

-Vântule, în viața mea de-o clipă

Mi-aș dori să-ți fiu măcar aripă

Ca s-ating și eu obrazul stăncii,

Tu ești liber, eu, supus poruncii!

Lasă, dar, ca spuma din ocean

Să iubească stânca, chiar și-n van,

Dragostea mea care nu-i dorită,

Viața mea e...dulcea mea ispită!

Vântul se retrage rușinat

Și pleacă pe țărm mai întristat…

Spuma strălucește-n asfințit,

Dispare încet…și a iubit!